**РЕГИСТРАЦИИ И БАНКРУТИ НА ПРАВНИ ЕДИНИЦИ**

Тримесечната бизнес демография на регистрациите и банкрутите на правните (юридически) единици е свързана с определени демографски събития - дата на създаване на юридическото лице, дата на обявяване в производство по несъстоятелност, дата на обявяване в несъстоятелност и дата на обявяване в ликвидация. Данните са представени в абсолютни стойности по избрани раздели на Класификацията на икономическите дейности (КИД - 2008)[[1]](#footnote-1) съгласно изискванията на Регламент № 2019/2152 на ЕП и на Съвета от 27 ноември 2019 г. за европейската бизнес статистика.

**Тримесечни данни за регистрации и банкрути**

През второто тримесечие на 2023 г. новорегистрираните правни единици в страната са

11 025, а обявените в несъстоятелност - 984. В сравнение със същото тримесечие на 2022 г. общият брой на новорегистрираните намалява с 2.6%, а този на банкрутите - с 23.8%.

**Фиг. 1. Брой регистрации и банкрути на правни единици през второто тримесечие**

**на 2022 и 2023 година**

**Фиг. 2. Брой регистрации и банкрути на правни единици през второто тримесечие**

**в периода 2019 - 2023 година**

В сравнение с първото тримесечие на 2023 г. новорегистрираните правни единици са намалели с 16.5%, а тези обявили несъстоятелност - с 14.8%.

**Фиг. 3. Брой регистрации и банкрути на правни единици през първото и второто тримесечие на 2023 година**

**Разпределение на новорегистрираните и обявилите банкрут правни единици по сектори**

Разпределението по икономически сектори показва, че най-голям е относителният дял на новорегистрираните правни единици в сектор G „Търговия; ремонт на автомобили и мотоциклети“ - 89.4% от всички новорегистрирани единици през второто тримесечие на 2023 година. При обявените в несъстоятелност фирми отново най-голям брой попадат в сектор G „Търговия; ремонт на автомобили и мотоциклети“ - 75.4% от общия брой банкрутирали правни единици за същия период.

**Табл. 1. Брой новорегистрирани и обявилите банкрут правни единици през второто тримесечие на 2023 г. по икономически сектори**

|  |  |  |  |
| --- | --- | --- | --- |
| **Икономически сектор** | **Новорегистрирани** | **Обявили банкрут** | **Описание**  |
| Промишленост | 128 | 44 | B,C,D,E |
| Строителство | 154 | 49 | F41,F42,F43 |
| Търговия на едро и дребно; ремонт на автомобили и мотоциклети | 9858 | 742 | G45,G46,G47 |
| Транспорт и съхранение | 98 | 13 | H49,H50,H51,H52,H53 |
| Хотелиерство и ресторантьорство | 103 | 20 | I55,I56 |
| Информация и комуникация | 60 | 14 | J58,J59,J60,J61,J62,J63 |
| Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности | 406 | 86 | K,L,M,N |
| Образование; хуманно здравеопазване и социални дейности  | 218 | 16 | P,Q,R,S95,S96 |

1. <https://www.nsi.bg/sites/default/files/files/publications/KID-2008.pdf> [↑](#footnote-ref-1)